cyanic-selkie/wikianc huggingface dataset:
Herulere
Historie
Opptegnelser gir imidlertid indikasjon om at herulerne tjente i de bysantinske keisernes armeer i en årrekke, noe også andre germanske folkegrupper gjorde, særskilt under felttogene i Hviterussland, da store deler av det gamle romerske territoriet, inkludert Italia, Syria, og Nord-Afrika ble gjenerobret. Flere tusen herulere tjenestegjorde i Belisarius’ personlige livgarde gjennom kampanjene. De forsvinner fra den nedtegnede historiske arena på midten av 500-tallet.
Ifølge Prokopios dro mange herulere tilbake til Skandinavia og slo seg ned side om side med Gøter (Gautoi). De steder hvor man antar at de igjen slo seg til har blitt identifisert til Värmland eller områder av Blekinge og Värend, to distrikter hvor kvinnene hadde samme arverettigheter som sine brødre. Noen svenske adelsfamilier i området gjør hevd på slektskapsbånd tilbake til herulerne. Det skal bemerkes at slike identifiseringer vanligvis ikke blir akseptert.
Ingen «heruli» blir omtalt i angelsaksiske, frankiske eller norrøne krøniker, og i den grad de hadde opphav i Norden var det under et annet navn. Encyclopædia Britannica for 1911 foreslår at siden selve navnet heruler av mange blir identifisert med angelsaksiske eorlas («adelige»), gammelsaksisk erlos («menn»), entallsformen av hvilket (erilas) ofte forekommer i de tidligste nordlige inskripsjoner, at «Heruli» kan ha vært en ærestittel.
Fra slutten av 200-tallet blir herulerne også nevnt som overfallsmenn i Gallia og Spania hvor de nevnes sammen med saksere og alemanner. Disse herulerne blir vanligvis antatt å være vestlige herulere – deres bosettinger blir antatt å ha vært i det nedre Rhinområdet.
Kjente herulere
Av navn er det Odovakar, som huskes fordi han som leder for herulerne i 476, avsatte den siste vestromerske keiser og i 480 overtok som konge av Italia. Ved slutten av 400-tallet ble herulerne underlagt østgoterne da deres leder Teoderik den store på oppdrag fra den østromerske keiseren avsatte Odovakar.
Melia (botanikk)
Melia er en slekt i mahognifamilien (Meliaceae), som tilhører ordenen Sapindales.
Artene er busker og trær, og er som regel løvfellende. Unge skudd er dekket av stjernehår. Bladene sitter spredt og dobbelt- eller tredobbeltfinnete. Blomstene sitter i rikt forgrente kvaster i bladhjørnene; de er tvekjønnede med 5–6 hvite eller lilla kronblad og 10–12 pollenknapper. Frukten er en steinfrukt.
Slekta Melia ble beskrevet av Linné i Species plantarum (1753). Mange arter er blitt regnet hit, men slekta omfatter nå bare to arter: Melia volkensii i Øst-Afrika og paternostertre (Melia azedarach), som kommer fra Asia og Australasia og som er vanlig plantet i varme land.
Earl Hines
Earl Kenneth «Fatha» Hines (født 28. desember 1903 i Pittsburgh, død 22. april 1983 i Oakland i California) var en amerikansk jazzpianist og bandleder.
Hines lærte trompet og piano, og spite med Lois Deppes «Serenaders» i hjembyen (1918–1921). Hans spillestil videreutviklet seg fra ragtime og stride piano, til en «trumpet style» med hyppig bruk av arpeggio. Hines flyttet til Chicago omkring 1923, der han ble med i Sammy Stewarts band, Erskine Tates band, og Carroll Dickersons band, før han i samme by, tilkom i Louis Armstrong «Stompers» (1926), «Hot Five» og «Hot Seven», samt «All-Stars» (1948–51). Han ledet eget band «Earl Hines and his Orchestra» (1928–48), frem til 1938 basert på (det Al Capone-eide) Grand Terrace Ballroom i Chicago. Bandet huset musikere som Charlie Parker, George Russell, Billy Eckstine, Dizzy Gillespie og Sarah Vaughan. Etter flytting til California, etablerte han eget Dixieland-band (1951).
Rundt 1964 ga han en serie konserter i New York, og mottok i en alder av 64 år Down Beat-prisen 1965.
Den 16. mai 1966 spilte han ved Club Manhattan i Oslo med Karl Otto Hoff på trommer og Bjørn Pedersen på bass, et innslag som med Harald Heide-Steen jr. som regissør ble vist i NRK-programmet Tema med variasjoner den 1. september 1966. Den 22. oktober 1970 gjestet han Njårdhallen. Hines ledet sporadiske grupper frem til sin død.
Resurs Bank
Resurs Bank er en nordisk nisjebank som leverer finansielle tjenester til privat- og bedriftsmarkedet. For privatmarkedet leverer Resurs Bank forbrukslån og kredittkort. For bedriftsmarkedet med Retail Finance (partnerskap og finansiering til kunder av detaljhandelen) og factoring. Noen av Resurs Bank sine samarbeidspartnere innen finansiering i butikk/e-handel er kjeder som Ticket, NetOnNet, BMW, Mekonomen og InterOptik.
Resurs Bank har rundt 700 ansatte i Sverige, Norge, Finland og Danmark og hovedkontoret ligger i Helsingborg i Sverige. Direktøren for Resurs Bank i Norden er Kenneth Nilsson, han er også direktør for hele Resurs Konsernet, som består av Resurs Bank og Solid Forsikringer. Resurskonsernet ble etablert i 1977, Resurs Finans ble grunnlagt i 1983, og i 2001 fikk Resurs konsesjon og ble etablert som Resurs Bank. Totalt har Resurs Bank ca. én million kontokunder og ca. 35,000 butikker i 1,200 butikkjeder i Norden. Derfor har Resurs bygget opp en kundedatabase på ca. fem millioner privatkunder i Norden.
Riksvei 444
Riksvei 444 (Rv444) går mellom Soma og Ganddal godsterminal i Sandnes.
Før 1. januar 2010 var fylkesvei 44 del av veien.
Frem til 2019 hadde veien betegnelsen riksvei 44.
Discovery Channel Pro Cycling Team
Discovery Channel Pro Cycling Team var et amerikansk sykkellag. Laget var en lang periode kjent som US Postal Service Pro Cycling Team, der Lance Armstrong var lagets store stjerne og kaptein, med sju sammenlagtseire og 23 etappeseire i Tour de France mellom 1999 og 2005. Siden 2005 var laget blant de 20 faste ProTour-lagene.
Den 10. august 2007 ble det klart at laget ville bli lagt ned etter sesongen, etter at sportsdirektør Johan Bruyneel ikke klarte å finne en ny hovedsponsor. Dette til tross for at de fikk både første- og tredjeplass sammenlagt i Tour de France 2007.
De fleste rytterne klarte å få kontrakter med andre ProTour-lag før 2008-sesongen, og hele åtte av rytterne fulgte med Bruyneel til Astana Team.
Ryttere
Noen av rytterne som har syklet for dette laget:
Løypemage
Løypemage (lat. abomasum), på riksmål også løpemage, er siste del av drøvtyggernes firedelte mage. Den er den eneste av magene som produserer fordøyelsesvæsker. Løypemage (også kalt kjese) fra kalver er nødvendig råvare for å fremstille løype til osteproduksjon.
De fire magene kalles vom, nettmage (lat. reticulum), bladmage og løypemage.
Kileblomsterfluer
Kileblomsterfluer (slekten Fagisyrphus) er en gruppe av fluer som tilhører familien blomsterfluer (Syrphidae). Slekten omfatter bare én art: kileblomsterflue (Fagisyrphus cinctus).
Utseende
En middelsstor (6–10 mm), slank, gul og svart blomsterflue. Den ligner mest på artene i slekten Meliscaeva, men kjennes fra disse på at de gule sideflekkene på andre bakkroppsledd er spisst trekantede. Hodet er stort (bredere enn resten av kroppen), med nakne fasettøyne. Ansiktet er uvanlig smalt og opptar bare omtrent en femtedel av hodets bredde, gule med svarte kinn og lang, lysgul, utstående behaåring. Antennene er for det meste gule. Thorax er svart med metallisk glans, lyst behåret, scutellum er lyst gult. Vingene er glassklare med lysbrunt vingemerke. Beina er slanke og gulbrune. Bakkroppen er smal og jevnbred. På det andre leddet har den to trekantede sideflekker som bare når ca. halvveis inn mot midten. Det tredje og fjerde leddet har brede, gule tverrbånd som dekker minst halve ryggplatene, det femte leddet et gult tverrbånd som er vinkelaktig innskåret bak.
Levevis
Fluen finnes i åpent terreng i nærheten av løvskog, helst med bøk eller eik. Den besøker mange slags åpne blomster. Larvene lever av bladlus på løvtrær, særlig på bøk og eik.
Utbredelse
Kileblomsterfluen er utbredt over det meste av Europa og videre østover til Kaukasus, dessuten ved Stillehavet i Sibir og Korea. I Norge er den funnet langs kysten til Bergen.
Systematisk inndeling med nordiske arter
Noen regner arten til slekten Melangyna, eller til slekten Meligramma. Begge slektene heter krattblomsterfluer på norsk.
Björkhagen
Björkhagen er en bydel i bydelsområdet Skarpnäck i Söderort i Stockholm kommune. Bydelen grenser til Kärrtorp, Hammarbyhöjden, Södra Hammarbyhamnen og til Nacka kommune. Det moderne Björkhagen vokste frem på midten av 1950-tallet. Björkhagen domineres av ett 16 etasjer bolighus fra 1956, det høyeste bolighuset i Norden i 1956. Her ligger det også Markuskirken, en internasjonalt kjent kirke fra 1963 av arkitekt Sigurd Lewerentz.
Ryllikurteblomstflue
Ryllikurteblomsterflue (Cheilosia vernalis) er en middelstor flue som tilhører familien blomsterfluene. Den finnes over hele Norge bortsett fra ytre kyststrøk på Vestlandet og i Nord-Norge.
Utseende
En nokså liten (6-7 mm), helsvart blomsterflue. Fasettøynene er tydelig hårete. Antennene er nokså små, oransje til gulbrune. Kroppen er kledt med ganske lange hår av varierende farge. Scutellum har børster langs kanten. Beina er svarte bortsett fra leggenes innerste og ytterste deler, som er gule, vingene ganske lite gråaktig røykfargede. Arten er ganske variabel, og det er mulig at det bak navnet Cheilosia vernalis skjuler seg et kompleks av arter.
Levevis
Denne arten påtreffes på mange slags åpne lokaliteter, slik som enger, beitemarker, skrotemark og veikanter. Larvene lever i stenglene på ryllik og andre kurvplanter. De voksne fluene flyr i april-oktober.
Utbredelse
Arten er utbredt over det meste av den palearktiske sone. I Norge finnes den over hele landet bortsett muligens fra ytre kyststrøk.
Nick Frost
Nicholas Frost (født 28. mars 1972) er en britisk komiker og skuespiller, mest kjent for sitt arbeide med Simon Pegg.
Frost ble født i Essex, men flyttet til London der han ble kjent med Simon Pegg. Frost hadde ingen skuespillererfaring før Pegg ga han rollen som den militærgale Mike i Speisa, og jobbet som kelner da han fikk rollen.
I 2002 skrev og ledet Frost TV-programmet Danger! 50.000 Volts!, et program der publikum ble presentert for et worst-case scenario og hvordan man på best mulig måte kan redde seg ut av det. Alt presentert med Frost sin humor. I forbindelse med filmen Shaun of the Dead, der Frost hadde rollen som den sløve bestekompisen Ed, ble det laget en spesialepisode av serien der Frost og Pegg presenterer idiotsikre måter å komme seg unna zombier på. I 2005 spilte han i sketsjprogrammet Man Stroke Woman.
Frost jobber for tiden med serien La Triviata, en situasjonskomedie om et pubquiz-lag, der han spiller rollen som Ben Cherry. Serien er basert på Frosts og Peggs eget pubquizlag, QWA (Quizzas With Attitude). Han spiller også hovedrollen i en sci-fi situasjonskomedie, Hyperdrive.
Naregamia
Naregamia er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.
Björkhagen tunnelbanestasjon
Björkhagen tunnelbanestasjon er en stasjon på Stockholms tunnelbane i bydelen Björkhagen i Söderort i Stockholm
Billy Burke
William Albert «Billy» Burke (født 25. november 1966 i Bellingham i Washington) er en amerikansk skuespiller. Han er mest kjent for sine roller som Charlie Swan i filmen Twilight fra 2008, og i oppfølgerne The Twilight Saga – New Moon fra 2009, The Twilight Saga – Eclipse fra 2010, The Twilight Saga: Breaking Dawn - Part 1 og The Twilight Saga: Breaking Dawn - Part 2 fra 2011.
Robert Smith (1757–1842)
Biografi
Smith tjenestegjorde i den kontinentale armé i den amerikanske uavhengighetskrigen, hvor han blant annet deltok i slaget ved Brandywine. Han studerte rettsvitenskap etter krigens slutt ved College of New Jersey, som i moderne tid går under navnet Princeton University. Etter dette arbeidet han som advokat i Maryland, hvor han også ble folkevalgt valgmann for valgmannskollegiet i Maryland i forkant av presidentvalget i 1789. Smith ble deretter medlem av delstatssenatet i Maryland fra 1793 til 1795.
Billy Burke
Han fikk rollen som Gary Matheson i den andre sesongen av TV-serien 24. I 2001 fikk han en rolle i filmen Fanget i mørket. I 2011 spilte han mot Amanda Seyfried og Gary Oldman i filmen Red Riding Hood.
Robert Smith (1757–1842)
Marineminister og justisminister
I juli 1801 ble Smith utnevnt til marineminister av president Thomas Jefferson etter at William Jones hadde takket nei til stillingen. Den 2. mars 1805 godkjente Senatet Smith som justisminister samtidig som de godkjente utnevnelsen av Jacob Crowninshield som ny marineminister. Crowninshield avslo deretter forespørselen fra Thomas Jefferson, slik at Smith i en periode satt i begge ministerpostene.
Axel Aubert (skuespiller)
Axel Aubert (født 1973 i Fredrikstad) er en norsk skuespiller, sakprosaforfatter og lærer. Han har hatt oppdrag som skuespiller i både Norge og Sverige. Han hadde en gjentakende rolle i Hotel Cæsar med 60 episoder som figuren Otto Antonsen.
Robert Smith (1757–1842)
Utenriksminister
Kun to dager etter at han gikk av som marineminister i Jefferson-regjeringen ble han utnevnt til utenriksminister av den påtroppende presidenten James Madison den 6. mars 1809, en mann som selv hadde hatt samme embete i den forrige regjeringen. Innad i Madison-kabinettet var Smith en bitter motstander av finansministeren Albert Gallatin, som opprinnelig hadde blitt forespurt om det samme embetet, men som hadde fått motbør fra senatet og Smith selv på grunn av Gallatins utenlandske opphav. Samtidig hadde Smith et tett vennskap til sin bror og Marylands sentator Samuel Smith, som også delte det samme synet.
Axel Aubert (skuespiller)
Aubert gikk på Teaterhögskolan i Stockholm 1997–2001, og har blant annet hatt engasjement på Dramaten, Östgötateatern, Nationaltheatret og Oslo Nye Teater. Han er også stemmen i en rekke lydbøker utgitt på lydbokforlaget, blant annet for bøker til Jan Egeland, Hilde Hagerup og Tim Bowler,
Robert Smith (1757–1842)
Utenriksminister
Smith foretrakk ofte en utenrikspolitikk som skilte seg fra den øvrige politikken i kabinettet, samtidig som Madison med sin rutine i embetet anså at han like gjerne kunne være sin egen utenriksminister. Da Gallatin truet med å trekke seg fra regjeringen i mars 1811 hvis ikke Smith ble fjernet, tok Madison grep og utnevnte Smith som ambassadør til Russland i et forsøk på å forhindre ham en fremtidig stilling i regjeringen. Smith nektet å godta dette og ble tvunget til å gå av i april 1811 etter bare to år i embetet.
Madison skrev et langt memorandum over Smiths feilgrep kalt Memorandum on Robert Smith, hvor det blant annet kom frem at presidenten mente at Smith hadde vært illojal mot regjeringen og at hans diplomatiske korrespondanse var mangelfull. Presidenten skrev også at Smith heller ikke hadde vært tilstrekkelig diskret i sine diskusjoner med britene. Dette memorandumet gjorde at Smith gikk til motangrep på Madisons utenrikspolitikk med sin pamflett kalt Robert Smith's Address to the People of United States. Moderne historikere har i senere tid gått god for Madisons side av saken, og har samtidig stemplet Smith som en av de minst suksessfulle utenriksministerne i USAs historie.
Etter at han ble tvunget til å gå av som utenriksminister ble han formann for American Bible Society i 1813. Han var også med på å grunnlegge Maryland Agriculture Society før han trakk seg tilbake fra det offentlige og pensjonerte seg. Robert Smith døde den 26. november 1842 i Baltimore i Maryland i en alder av 85 år.
Polaris Media Nord-Norge
Polaris Media Nord-Norge AS (PMNN), tidligere Harstad Tidende Gruppen AS (HTG), er et nordnorsk mediekonsern som eies av Polaris Media ASA. Konsernet består av Harstad Tidende, Folkebladet, Framtid i Nord, Vesteraalens Avis, iTromsø (96 % eierandel), Altaposten (84 %), Andøyposten (77 %), Vesterålen Online og Våganavisa. PMNN inkluderer også markedsføringsbyrået iNord AS, i tillegg har konsernet en eierandel på 38 % i Avisa Nordland og 40 % i Nordnorsk Distribusjon Bodø.
Historikk
HTG fusjonerte høsten 2008 med Adresseavisen Gruppen og fikk Polaris Media ASA som morselskap. Fram til da hadde Schibsted vært største aksjonær. De passerte 50 prosent i 2004 og kjøpte seg ytterligere opp til en eierandel på 67 prosent i oktober 2006. 26. februar 2008 godkjente Klagenemnda for eierskap i media at etableringen av medieselskapet Media Norge ASA kunne fortsette på vilkår av at Schibsted måtte selge sin eierpost i Adresseavisen og selge seg ned til en eierandel på 40 % i Harstad Tidende Gruppen AS. I mai 2008 vedtok styrene i Adresseavisen og HTG at de to selskapene skulle fusjonere og sammen danne det nye eierselskapet Polaris Media ASA. I 2015 vedtok generalforsamlingen i HTG å endre navn til Polaris Media Nord-Norge.
Polaris Trykk Harstad AS, er et trykkeri på Stangnes i Harstad er Nord-Norges største. Her trykker bl.a. Dagbladet, VG, Aftenposten, Dagens Næringsliv og Finansavisen sine nordnorske opplag.
Konsernsjef i Polaris Media Nord-Norge siden 2012 er Harald H. Rise.
Christer Fjellstad
Christer Fjellstad (født 26. januar 1984) er en norsk fotballspiller. Han har tidligere spilt for Notodden FK, Pors, Odd og Gjerpen IF, og kom til Bryne FK før sesongen 2010, som han har kontrakt med ut 2012. Han spiller midtstopper i forsvaret. Han er nå spillende assistenttrener for Nybergsund.
Fernando Pessoa
Fernando António Nogueira Pessoa (født 13. juni 1888 i Lisboa, Portugal, død 30. november 1935, samme sted) var poet og skribent, og blir i dag betraktet som en av de viktigste forfatterne i portugisisk historie, til tross for at han var nær ukjent i sin samtid og kun fikk en bok utgitt: Mensagem (Budskap). Internasjonalt blir hans betydning sammenlignet med Pablo Neruda og Jorge Luis Borges (Harold Bloom).
Det som særlig kjennetegner Pessoas forfatterskap er hans bruk av såkalte heteronymer, oppdiktede forfattertyper med hver sin egenartete historie, skrivestil, temperament, filosofi og livsinnstilling. De mest kjente av disse er Alberto Caeiro, Álvaro de Campos, Ricardo Reis og semi-heteronymet Bernardo Soares. José Saramago skriver et av disse heteronymene inn som hovedperson i sin roman Det året Ricardo Reis døde.
Pessoas roman Uroens bok ble valgt inn som ett av litteraturhistoriens 100 viktigste verker da den i 2002 fikk plass i Verdensbiblioteket.
Steradian
Steradian (ste fra gresk στερεός (stereos), «solid», «romlig») er en avledet SI-enhet for måling av romvinkel, og er den tredimensjonale varianten av radian. Symbolet for steradian er sr.
Jurij Krymarenko
Jurij Oleksandrovytsj Krymarenko, ukrainsk Юрій Олександрович Кримаренко (født 11. august 1983) er en ukrainsk friidrettsutøver som konkurrerer i høydehopp.
Krymarenko ble verdensmester 2005 i Helsingfors med et hopp på 2,32. I høydefinalen var han den eneste som klarte 2,32 som er den laveste høyden som noen har vunnet verdensmestertittelen med. Favoritten og OL-vinneren fra 2004 i Athen, svenske Stefan Holm og en rekke andre hoppere klarte 2,29. Det ble delt sølv til cubanen Victor Moya og Jaroslav Rybakov fra Russland med 2,29. Holm ble bare sjuende mann med samme høyde. Krymarenko personbeste er 2,34, satt i Berdytsjiv i 2013.
Amund Raknerud
Amund Raknerud (født 3. oktober 1907 på Hamar, død 7. januar 1962) var en norsk pianist, dirigent og akkompagnatør.
Liv og arbeid
Amund Raknerud spilte mye sammen med fiolinist og bysbarn Øivind Bergh (1909–1987) i oppveksten. Etter examen artium 1926 flyttet han til Kristiania og tok lærereksamen i 1928. Han gikk i lære hos pianist Nils Larsen (1888–1937) og spille på kafé og Dovrehallen. Amund gikk også hos Arild Sandvold (1895–1984) for å lære orgelspill, tok organisteksamen i 1933 og debuterte som organist før han debuterte som pianist året efter, samtidig med nevnte Øivind Bergh. I likhet med Bergh var Raknerud på 1930-tall aktiv i hovedstadens jazzmiljø. Amund var blant annet i besetningen til det såkalte Cecil-orkestret, ledet av vokalisten Cecil Aagaard (1916–1984) fra Larvik.
Frem til 1939 var han repetitør ved Nationaltheatret, med ansvar for innøving av det musikalske. I 1945 var han pianisten i Rikard Nordraak (film) og i 1946 turnerte han Amerika med Randi Heide Steen (1909–1990). Han hadde også jobbet med å akkompagnere den russiske sopranen Maria Maximovitsj og den walisiske tenor Richard Lewis (1914–1990). Senhøstes 1946 gikk turen til det nystartede UNESCO i Paris for å akkompagnere Gunnar Brunvoll (1924–1999) samt videre studier i Milano der han oppholdt seg frem til mars 1947. Nedover reiste også mezzosopranen Eva Gustavson (1917–2009), som Amund hadde akkompagnert ved hennes debut tidligere det året. Raknerud studerte direksjon hos Giuseppe Pais (1890–1972) i Milano. En tid var han også kapellmester ved Nationaltheatret. Sent i 1949 ble det kjent at han hadde spilt for Europahjelpen (senere kalt Flyktningehjelpen) nede i Bremen.
Det ble ny studiereise til Italia i 1950. Da Folketeateret i 1954 førte opp sin første opera var Amund repetitør i Tosca med Hamargutten Sverre Arvid Bergh (1915–1980) på dirigentplass. Senere steppet han også inn som dirigent for orkestret. Han var også repetitør for Operakoret. Han var også sangpedagog for blant andre sopranen Aase Nordmo Løvberg (1923–2013) som han også akkompagnerte ved hennes debut i 1948 og ofte ellers også.
Amund Raknerud var sønn av lærerparet Andreas Raknerud (1860–1918) og Ellen Gunda Røhne (1869–1944). Amund ble gift i 1948 med billedkunstneren Gladys Raknerud (1912–1997). De var foreldre til forfatteren Nils Amund Raknerud (født 1949) som igjen er far til rapperen Don Martin (født 1978).
Hopen-ulykken
Hopen-ulykken fant sted 28. august 1978 på øya Hopen da et sovjetisk bombefly av typen Tupolev Tu-16 styrtet i Werenskjoldfjellet. Besetningen på syv omkom. Ulykken utløste en politisk krise mellom Sovjet og Norge og sovjeterne truet blant annet med å bruke marinesoldater for å få tilgang til vraket.
Lykteblomsterfluer
Lykteblomsterfluer (slekten Leucozona) er en gruppe av fluer som tilhører familien blomsterfluer (Syrphidae). Slekten omfatter 15 arter, fire av dem forekommer i Norge, der de gjerne finnes på skjermplanter på ettersommeren og høsten.
Utseende
thumb|left|300px|[[Lys lykteblomsterflue, hunn. Ischyrosyrphus-artene har blå flekker på bakkroppen]] Slekten omfatter to underslekter med ganske ulikt utseende (i alle fall for de nordiske artene). Artene i underslekten Leucozona er middelsstore (9–13 mm), ganske kraftige blomsterfluer som særlig kjennes på at vingene har en stor, brun flekk i midten og at bakkroppens andre ledd er gulhvitt. Scutellum er gult, resten av bakkroppen svart. Artene i underslekten Ischyrosyrphus er middelsstore, slankere enn de andre, vingene er litt brunlige med uten brun flekk, bakkroppen er svart med blålige tverrflekker. Scutellum er gult hos lys lykteblomsterflue, mørkt hos mørk lykteblomsterflue. Felles for begge underslektene er at thorax er tett bestøvet og matt bronseaktig. Svingkøllene er lyst gulaktige. Beina er overveiende mørke, bortsett fra hos lys lykteblomsterflue.
Levevis
Fluene har larver som lever av bladlus på trær, busker og urter, for underslekten Ischyrosyrphus særlig på planter i skjermplantefamilien. De voksen fluene besøker også gjerne blomstene til skjermplanter. De er hyppigst å se på ettersommeren og høsten.
Stig Rune Kveen
Stig Rune Kveen (født 28. juni 1980) er en norsk langrennstrener og tidligere langrennsløper og pokerspiller.
Langrenn
Han tok NM-gull i stafett for Strindheim IL i 2006 og 2007. Han deltok i verdenscupen i perioden 2001–2007 med to 16.-plasser i sprint som beste resultat.
I 2015 var han langrennstrener for Petter Northug da han tok fire gull i VM i Falun. I 2022 ble han trener for Norges Skiforbunds kvinnelandslag i langrenn.
Poker
Natt til tirsdag 6. mai 2008 ble han norgesmester i poker.
Paul Curran
Paul Curran (født 2. september 1964 i Glasgow) er en skotsk operaregissør. Han var daglig leder som operasjef ved Den Norske Opera & Ballett, men sa opp sin stilling 6. juni 2011 og fratrådte 31. desember. Han er i dag kunstnerisk konsulent til Central City Opera i Denver, Colorado.
Curran tiltrådte stillingen 1. januar 2009, og overtok da etter operasjef Bjørn Simensen. Curran var en del av Den Norske Opera & Balletts administrasjon, som også består av administrerende direktør Tom Remlov, ballettsjef Espen Giljane og musikksjef John Fiore.
Den nordiske syvårskrig
Forløp
Krigen startet i Østersjøen 30. mai 1563, ved at en dansk flåteavdeling utenfor Bornholm skjøt varselsskudd for å få en svensk flåteenhet til å ta ned toppseilet som tegn på aksept av dansk overherredømme i Østersjøen. Det svenske admiralskipet ble truffet og dette utløste en kamp mellom de danske og svenske skipene.
I juni inngikk Danmark en allianse med hansastaden Lübeck, og i oktober sluttet de forbund med Polen. Allerede 31. juli ble danske og lübeckske krigserklæringer levert i Stockholm.
4. september 1563 kapitulerte den svenske festning Älvsborg, som lå ved Sveriges eneste tilgang til havet i vest (Kattegat), inneklemt mellom det norske Båhuslen i nord og det danske Halland i syd, men Älvsborg kontrollerte også landforbindelsen mellom de danske og norske landsdelene. Svenskekongen, Erik XIV, sendte en hær inn i Halland; men svenskene måtte trekke seg tilbake da den danske hæren rykket fram og beseiret dem ved Marekjær (Mared) nær Halmstad. Den dansk-lübeckske flåte var sterk, men greide ikke å blokkere seilas til og fra Sverige.
Kong Eriks tropper begynte på høsten i 1563 systematisk å herje i Blekinge, for å skape en forsvarssone mot deres eget land. Dette førte bl.a. til en massakre på Rønnebys innbyggere 3. september 1564. Alle byens innbyggere, 2 000 barn, kvinner og menn, ble hugget ned.
20. oktober 1565 beseiret danske tropper under Daniel Rantzau en overlegen svensk styrke i slaget ved Axtorne i nærheten av den danske festningen arbjerghus. Men svenskene hadde allerede inntatt festningen og byen Varbjerg og foranstaltet et blodbad blant forsvarerne. Hele besetningen, med unntak av kommandanten Hans Holck og noen få andre adelsmenn, ble likvidert.
I januar 1566 angrep svenskene Skåne, men hovedangrepet var rettet mot Båhus, som ikke var mulig å erobre. Daniel Rantzau herjet derimot grundig i Västergötland. Til sjøs hadde svenskene framgang og drev fortolling i Øresund, uten at danskene kunne forhindre det.
Krigen i Norge
I 1564 inntok svenske styrker de norske landskapene Jemtland, Herjedalen og Trondhjems len under ledelse av den franske hærfører Claude Collart. Dette angrepet ble slått tilbake av en norsk styrke fra Bergenhus, ledet av Erik Munk, og de svenske styrkene overga seg 22. mai 1564.
1567 startet et nytt svensk angrep på det sørøstlige Norge, der Hamar ble hærtatt og deretter Akershus festning beleiret. Blant annet ble gamle Hamar domkirke sterkt herjet og brannskadet. Akershus forble urørt, ettersom de svenske styrkene ikke hadde tunge nok kanoner til å bryte ned den tykke befestningen. De sendte bud etter tyngre skyts, men det tok tid før de tunge kanonene kom. Erik Munk kom igjen til unnsetning fra Bergen og fikk ved militær innsats løftet den svenske beleiringen av Akershus. Riktignok ble resten av Oslo satt i brann av byens egne borgere, hvilket var trehusbebyggelse. Da Sarpsborg i under samme felttog ble brent av svenskene, flyttet størstedelen av byens befolkning lenger sør mot Glommas munning og den nye byen fikk navnet Fredrikstad. Byen ble herjet av brann flere ganger under syvårskrigen. Vestfold ble også herjet, og blant annet ble ladegården Auli i Sem, Skjærsnes i Stokke og Istre kapell i Tjølling satt i brann. Den første av Skiens i alt 9 bybranner legges til den nordiske 7-årskrigen.
Bønder og borgere i Norge ble også kalt ut til krigstjeneste. Men befolkningen både på norsk og svensk side av grensen var generelt imot krigen. De avtalte bondefred seg imellom, med fri handel og fritt samkvem. Jemtene gikk til og med så langt at de oppfordret til fredsforhandlinger mellom den danske og den svenske kongen før krigen brøt ut.
Kongeskifte i Sverige
Om våren brøt Eriks gryende sinnssykdom ut, noe som lammet den svenske krigføringen. Selv danskene var utmattet og igangsatte ikke noen alvorlige angrep før i oktober, da Rantzau angrep Småland og Östergötland. Han kom dit i november og brente alt han kom over. Et forsøk på å avskjære ham på tilbakeveien over Holaveden mislyktes, og i midten av februar 1568 kom han tilbake til Halland.
I 1568 ble svenskekongen Erik avsatt av sine yngre brødre Johan og Karl, og krigen roet seg også fra dansk side. Forsøk på å få til fred mellom de stridende hadde under de foregående årene ikke manglet. Både den danske enkedronningen, hertugen av Pommern, det franske sendebudet i Danmark Charles Dançay og keiserne Ferdinand I og Maximilian II hadde forgjeves forsøkt seg som meglere.
I 1569 startet krigføringen på nytt. Danskene angrep Varbjerg, som ble gjenerobret 13. november. Dette tapet ble ikke oppveid av svenskenes herjinger i Skåne. Men utmattelse på begge sider tvang snart fram nye forhandlinger.
Freden
Det ble holdt fredsmøte på den tyske keiserens initiativ 15. juli 1570 i Stettin. Møtet resulterte i freden i Stettin 13. desember samme år. Fredrik II godkjente fredsavtalen 25. januar 1571. Alle gjensidige fordringer ble oppgitt og alle erobringer skulle gis tilbake. Som pant for en krigsskadeserstatning fra Sverige, beholdt Danmark likevel festningen Älvsborg.
Bill Disney
William «Bill» Dale Disney (født 3. april 1932 Topeka i Kansas, død 22. april 2009) var en amerikansk skøyteløper som deltok i de olympiske vinterleker 1960 i Squaw Valley og 1964 i Innsbruck.
Disney vant en olympisk sølvmedalje under vinter-OL 1960 i Squaw Valley. Han kom på andreplass på 500 meter skøyter med tiden 40,3. Jevgenij Grisjin vant og Rafael Gratsj ble nummer tre.
Hovseter
Hovseter er et boligstrøk i bydel Vestre Aker i Oslo, nord for Hovseter stasjon på banen mot Østerås. Det ligger mellom Røa, Nordre Huseby og Holmen. Hovseter var opprinnelig en plass under Hoff gård. Stedet ble i hovedsak utbygd på 1970-tallet som et prosjekt tilknyttet politisk eksperimentell sosiologi og ble oppført under den daværende sosialdemokratiske regjeringen. Bebyggelsen består i stor grad av blokkbebyggelse i lav/medium høyde etter norsk standard. Deler av bebyggelsen er imidlertid eldre, og stammer fra 1950-tallet. Diverse strøk utenfor Hovseter stammer også fra gjenoppbyggingsperioden etter andre verdenskrig i Norge og holder en arkitektur felles for boliger på vestkanten av Oslo, i form av enebolig eller villa-standard. Veier som Gamle Hovsetervei, Henriks vei, Jeppes vei, Pernilles vei, Arnebråtveien, Ankerveien, Røaknekken og Røahagan er bygget i samme periode og har derfor store arkitektoniske likhetstrekk med sine karakteristiske etterkrigstidsuttrykk i byggestil og materialbruk.
Nedenfor Hovseter ligger friluftsområdet i Mærradalen. Nærheten til dalen har gjort området attraktivt for barnefamilier de siste årene. Det er 20 minutters gange til Bogstad gård / Bogstadvannet ved inngangen til Sørkedalen der det er kort vei videre til Nordmarka.
Hovseter idrettshall ble en moderne flerbrukshall etter totalrehabilitering i 2009. Hovseterklubben B7 er en kommunalt sponset ungdomsklubb som tilbyr diverse fritidsaktiviteter for ungdom i nærmiljøet.
På Hovseter er det flere store borettslag: Meklenborg borettslag, Orebakken borettslag, Borettslaget Kollektivet og Sætra boretsslag.
Skrivervik Data
Skrivervik Data as var leverandør av Unix-systemer og -kompetanse i det norske IT-markedet på 1980- og 1990-tallet. Selskapet er mest kjent for sin UNIX- og nettverkskompetanse, sine kurs og som distributør av arbeidsstasjoner, servere og software fra Sun Microsystems. Skrivervik Data var i flere år rundt 1990 blant de raskest voksende og mest lønnsomme i norsk IT-bransje.
Hongshan kullkraftverk
(Fujian) Hongshan kullkraftverk er et kullkraftverk i prefekturet Hongshan, provinsen Fujian, i det sørøstlige Kina. Det har en installert produksjonskapasitet på 1 200 MW, fordelt på to enheter à 600 MW hver, med kogenerasjon. det eksisterer planer for utbygging av ytterligere 2 x 1 000 MW kapasitet.
Skrivervik Data
Historie
Selskapet ble etablert av Helge Skrivervik i 1985, med salg og vedlikehold av Unix-baserte minidatamaskiner som hovedfokus. Skrivervik arbeidet med Unix-utvikling (BSD) ved University of California, Berkeley i 1982/83, og tok med en rekke spennende produkter fra Silicon Valley da han flyttet tilbake til Norge i 1985. Minimaskiner fra Pyramid Technology var hovedprodukt, senere  supplert av superminimaskiner fra Convex Computer og arbeidsstasjoner fra  Sun Microsystems. Selskapet utviklet også egne produkter – mikroprosessorbaserte kontrollere for industrielle kunder og SCSI-basert periferiutstyr for det generelle IT-markedet.
Mot slutten av 1987 begynte Unix-markedet i Norge for alvor å løsne. Skrivervik Data hadde etablert en sterk posisjon som både kompetansesenter og produkt-leverandør, men trengte tilførsel av kapital for å finansiere videre vekst. Samtidig var Scanvest Ring, en av de største systemleverandørene i markedet på den tiden, ute etter en posisjon i Unix-markedet. Selskapene fant tonen og inngikk avtale om overtagelse våren 1988. Transaksjonen ble effektiv i mars 1989, men påvirket ikke selskapets profil eller selvstendighet, og Helge Skrivervik fortsatte som leder til 1993. Da hadde selskapet 100 ansatte og 330 MNOK i årsomsetning.
Hovseter
Hovseter stasjon trafikkeres av t-banens linje 2 mellom Østerås og Ellingsrudåsen.
Skjærvik
Skjærvik er et tidligere fergested langs europavei 6 som ligger på vestsiden av Skjomen i Narvik kommune i Nordland. Stedet ligger fire kilometer sørøst for Vidrek og 11 kilometer sørvest for Narvik by. Fra Skjærvik ble det opprettet en fergeforbindelse til Grindjord, på østsiden av fjorden, i september 1938. Forbindelsen ble erstattet ved åpningen av Skjombrua i 1972.
Skrivervik Data
Historie
Italienske Olivetti, som i mellomtiden hadde overtatt Scanvest Ring AS og dermed var effektiv eier av Skrivervik Data, ansatte Jan Erik Standal som ny leder etter Skrivervik. Standal samlet investorer som kjøpte ut selskapet fra Olivetti, tok det på børs, ekspanderte gjennom flere oppkjøp og etablerte ARK Gruppen hvor Skrivervik Data inngikk (1996). I 1997 ble også PC-selskapet Cinet en del av gruppen. I september samme år ble hollandske Getronics største aksjonær i ARK, og la inn bud på hele selskapet. I 2000 ble den nordiske delen av Getronics solgt til Merkantildata (senere Ementor, i dag Atea) i 2000.
Den profilerte plasseringen ved Ullevål Stadion, dit Skrivervik Data flyttet i 1991, bidro til å gjøre navnet kjent langt utenfor IT-bransjen. Stadion-bygget Iangs Ringveien blir fortsatt betegnet som 'Skrivervikbygget' i mange sammenhenger, bl.a. i pressen og i kommunale reguleringsplaner.
Unix-fokus
Skrivervik Datas fokus og kompetanse på Unix bidro til å legitimere Unix-systemer i både kommersiell og akademisk sektor i Norge, ikke minst via selskapets kursavdeling, som også utdannet konkurrentenes kunder. Norges første kurs i Unix (programmering, drift, bruk), IT-sikkerhet, TCP/IP og C-programmering ble utviklet og holdt her. Under Hanne Mellingens ledelse ble selskapets kursvirksomhet en trendsetter i markedet og et vesentlig bidrag til selskapets økonomiske resultater.
Sun Microsystems
Skrivervik Data startet parallell-import av arbeidsstasjoner og servere fra Sun Microsystems via en OEM-avtale mellom Sun og Pyramid Technology i 1986 – i konkurranse med den norske Sun-representanten Ericsson Data, senere Nokia Data. OEM-avtalen med Pyramid ble terminert av Sun, men Helge Skrivervik benyttet sitt kontaktnett i California, fortsatte parallell-importen og plasserte Sun i det norske markedet på en annen måte enn selskapets offisielle kanal. Høsten 1989 bestemte Sun seg for å bytte distributør. Sun var da Skrivervik Datas viktigste produktgruppe og sto for over halvparten av omsetningen.
DTP-produktet FrameMaker, som Skrivervik Data skaffet seg de norske rettighetene til i 1987, ble en viktig drivkraft i salget av Suns arbeidsstasjoner. FrameMaker var utviklet for Sun-plattformen, hadde (og har fortsatt) unike egenskaper for et profesjonelt marked, og ble i en lang periode levert med hver 3. Sun arbeidsstasjon. Skrivervik Data utviklet kurs for FrameMaker, og oversatte produktet med tilhørende dokumentasjon til norsk i 1989/90, hvilket bidro til å forsterke posisjonen ytterligere.
Produksjon av periferiutstyr
Etableringen av SCSI-standarden som grensesnitt for periferiutstyr midt på 80-tallet skapte et marked for både disker og backup-enheter til arbeidsstasjoner og mindre servere. Skrivervik Data – med Per Erik Hoddø som hovedarkitekt – utviklet i 1987 en serie lydsvake disk/tape-kabinetter for slike enheter, og etablerte OEM-avtaler med CDC (senere Imprimis) og Tandberg Data for levering av hhv. disker og kassett-stasjoner. Også Exabyte, Wangtec og IBM var underleverandører til denne produktlinjen. Produktene solgte godt i det norske markedet.
I en periode ble kabinettene også eksportert til USA via Los Angeles-baserte American Computers. Noen av produktene er utstilt på Vitenskapsmuseet (NTNU) i Trondheim.
Internett og Cisco
Helge Skrivervik var personlig involvert i aktivitetene med etablering av internett i Norge i mot slutten av 80-tallet. Aktivitetene førte til at Skrivervik tok kontakt med nyetablerte Cisco Systems i Palo Alto med mulighet for en ordre på et dusin rutere til det norske internettet. Cisco hadde på det tidspunkt ni ansatte, og Skrivervik Data ble Ciscos første internasjonale distributør i januar 1988. Cisco-produktene gjorde det sterkt i det norske markedet, og relasjonen med Cisco forble sterk, også etter at selskapet etablerte egen representasjon i Norge midt på nittitallet.
Skotske Spider Systems ble en del av nettverks-porteføljen senere i 1988, med primært fokus på såkalte terminal-servere.
Produkter
Skrivervik Data startet høsten 1985 med følgende produkter: I 1986 ble spekteret utvidet med 1987: Norsk representant for Texas-baserte Convex Computer (overtatt av HP i 1995).
1988:
I 1989 ble selskapet offisiell norsk distributør for Sun Microsystems. Da Sun etablerte eget Norges-kontor mot slutten av 90-tallet, ble rollen endret til forhandler/partner.
Årets databedrift
Bladet Polyteknisk Revy kåret Skrivervik Data til «Årets databedrift» i Norge i 1991.
Owenia
Owenia er en tropisk planteslekt i mahognifamilien (Meliaceae), som tilhører ordenen Sapindales. De vokser i Australia. Artene er i det alt vesentlige busker og eviggrønne løvtrær.
Arkitekturåret 1261
Arkitekturåret 1261 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1261.
Espen Giljane
Espen Giljane (født 28. februar 1962 i Oslo) er en norsk ballettpedagog og danser. Han er daglig leder som ballettsjef ved Den Norske Opera & Ballett.
Stillingen som ballettsjef har Giljane hatt siden august 2002. Han er i dag en del av Den Norske Opera & Ballets administrasjon som også består av Tom Remlov administrerende direktør, Paul Curran operasjef og John Fiore musikksjef.
Kong Harald utnevnte i 2012 Giljane til ridder av 1. klasse av St. Olavs Orden for innsats for norsk ballett.
Liste over utøvere i Tour de France 2005
Liste over utøvere i Tour de France 2005
Austbygdåe
Austbygdåe (eller Austbygdåi) er ei elv i Tinn i Telemark. Den renner gjennom Sandsetdalen og Tessungdalen, hvor den kalles Tessungåe, før den munner ut ved Austbygde, i nordenden av Tinnsjå. Elva er en del av Skiensvassdraget. Navnet på det nedre løpet uttales aus`bygdåe.
Austbygdåe ble i 1980 vernet mot kraftutbygging i Verneplan II for vassdrag.
Fylkesvei 6432
Før Trøndelag fylke ble opprettet 1. januar 2018 hadde veien betegnelsen Fylkesvei 301 (Sør-Trøndelag).
U3 (Nürnbergs undergrunnsbane)
U3 er en linje ved Nürnbergs undergrunnsbane. Den har fargen turkis på rutekart og går fra Nordwestring (Nordwestring undergrunnsstasjon) rett nord for sentrum av Nürnberg igjennom sentrum til Schweinau (Großreuth bei Schweinau) rett vest for sentrum av Nürnberg. Linjen betjener 14 stasjoner over 9,2 km med spor. I 2025 vil banen bli utvidet med to stasjoner og få ny vestlig endestasjon ved Gebersdorf.
Banen benytter førerløse tog av typen DT-3
Åpningsdatoer
U-Bahn Nürnberg
Carl Frederik Balslev
Carl Frederik Balslev (født 10. januar 1805 i Hårslev på Fyn, død 11. mars 1895) var en dansk luthersk prest.
Han var sønn av sogneprest Rasmus Balslev og Anne Salome Lautrup. Han giftet seg i 1833 med Ulrikke Christine Boesen, datter av renteskriver og senere justisråd Johannes Boesen. To år etter hustruens død giftet Balslev seg i 1839 med hennes søster, Louise Eleonore Boesen. Tre år etter hennes død giftet han seg i 1853 med Maria Elise Hansen, datter av sogneprest Jep Hansen. Carl Frederik og Maria Elises datter Ingeborg Dorthea giftet seg med hudlege og nobelprisvinner Niels Ryberg Finsen.
Han hadde studentereksamen fra Odense Katedralskole fra 1822 og teologisk embedseksamen fra Københavns Universitet fra 1827. De neste seks årene var han værende i København, der han virket som lærer. Balslev var sogneprest i Vejerslev og Blidstrup på Mors 1833–1850, sogneprest i Ribe domkirke og stiftsprost i Ribe 1850–1860, sogneprest i Nørre Broby på Fyn 1860–1867 samt biskop i Ribe fra 1867 til sin død. Han skrev en meget benyttet lærebok i bibelhistorie og en katekismeforklaring for allmueskolen og konfirmasjonsundervisning. Balslevs katekismeforklaring fortrengte etterhvert Lærebog i den evangelisk-christelige Religion.
Han ble tildelt storkorset av Dannebrogordenen i 1892 og en æresdoktorgrad i teologi ved Københavns Universitet i 1883.
Arkitekturåret 1075
Arkitekturåret 1075 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1075.
Katja Kramarczyk
Katja Kramarczyk (født Schülke; 18. mars 1984 i Frankfurt an der Oder i Brandenburg i det da DDR) er en tysk håndballspiller.
Dæng Dæng
Dæng Dæng er det første albumet fra vokalgruppen Bjelleklang. Alle sangene, med unntak av «Jeg vil ha en liten hund», er engelske sanger som er gitt en norsk, som regel humoristisk, tekst.
Ruddalens skrinnarhall
Ruddalens skrinnarhall også kalt Rudhallen, er en overbygd bane for hurtigløp på skøyter i bydelen Västra Frölunda i Göteborg, Sverige. I 1971 ble det bygd en utendørs kunstisbane på stedet. I 2002 ble det lagt tak på banen, noe som gjorde det til Sveriges første, og foreløpig eneste, overbygde bane for hurtigløp på skøyter. Hallen er åpen mot vekslingsiden, og man har således ikke mulighet til å kontrollere forholdene på samme måte som på innendørsbaner som i Vikingskipet og Calgary
Frem til 1984 ble Nya Ullevi brukt som mesterskapsarena i Göteborg. Det første internasjonale mesterskapet på Ruddalen var EM allround for menn i 1989. I 1994 vant Johann Olav Koss VM allround på denne banen, noe som også ble hans siste internasjonale tittel. VM allround i 2003 var det første mesterskapet som ble arrangert i den innebygde banen.
Skøytehallen er et av anleggene i Ruddalens idrottscentrum, et anlegg som også omfatter flere fotballbaner og en bandybane.
School of American Ballet
School of American Ballet er en ballettskole som ligger i Lincoln Center i New York. Skolen ble grunnlagt i 1934 av George Balanchine och Lincoln Kirstein.
På denne skolen er blant annet Norges ballettsjef ved Den Norske Opera & Ballett, Espen Giljane, tatt deler av sin utdanning.
Anker Rogstad
Anker Rogstad (født 8. januar 1925 i Oslo, død 5. oktober 1994 i Oslo) var en norsk forfatter.
Pseudobersama
Pseudobersama er en planteslekt i mahognifamilien (Meliaceae), som tilhører ordenen Sapindales. De vokser i tropene. Artene er i det alt vesentlige busker og eviggrønne løvtrær.
Holiholihooo …
Holiholihooo … er det andre albumet fra vokalgruppen Bjelleklang. Finn Evensen skrev tekstene.
Natalie Imbruglia
Natalie Jane Imbruglia (født 4. februar 1975) er en australsk sangerinne, tekstforfatter, modell og skuespillerinne best kjent for sin versjon av Ednaswap-låten «Torn». Hun er gift med Daniel Johns, kjent fra gruppa Silverchair, og har til dags dato solgt mer enn 8 millioner album over hele verden.
Tidlig liv
Imbruglia ble født som den andre av fire døtre av en italiensk far og en australsk mor. Hun vokste opp på Central Coast i New South Wales, nord for Sydney. Imbruglia studerte ballett som barn, og håpet å skape seg en karriere innen dans. Senere dro hun på flere prøver til australske TV-reklamer, og opptrådte blant annet i filmer for Coca-Cola og det populære australske godteriet Twisties. I en alder av 16 sluttet hun på high school for å begynne en karriere innen skuespill. Etter hvert fikk hun sjansen til å få en fast rolle i den australske såpeoperaen Neighbours, en TV-serie som har vært startgropen for en rekke australske artister. Etter to år i serien reiste hun til London og ble en del av byens klubbmiljø.
I London bestemte hun seg for å prøve seg som sangerinne, noe hun aldri hadde gjort før. Forsøkene hennes viste seg vellykkede, og hun fikk platekontrakt med RCA Records etter at hun ga dem en demo av sin coverversjon av «Torn».
Musikk
Natalie Imbruglia er en av de to mest suksessrike australsk-fødte sangerinnene, sammen med Kylie Minogue. Hun fikk en MTV Video Music Award i 1998, og ble nominert til tre Grammy-priser året etter.
Torn
Imbruglias første internasjonalt lanserte singel, «Torn», ble en av de største hitlåtene på 1990-tallet, og solgte over 8,5 millioner kopier over hele verden. Skrevet av Ednaswap i 1991, og covret tidligere av Lis Sørensen i 1993 med dansk tekst, og norske Trine Rein i 1996, da på engelsk, før Imbruglia gjorde den verdenberømt i 1997.
Left of the Middle
Hennes debutalbum, Left of the Middle, fulgte kort tid etterpå. Den andre, lanserte singelen fra albumet var «Big Mistake», og etterpå kom «Wishing I Was There». Begge disse låtene var vellykkede, om ikke like store suksesser som «Torn». Den siste singelen fra albumet var «Smoke», en låt som fikk dårligere kritikker enn de tre første, og som heller ikke nådde like høyt på hitlistene.
White Lilies Island
Imbruglias neste album, White Lilies Island, kom i 2001. Albumet var oppkalt etter et av sommerhusene hennes, og det tok henne nær tre år å fullføre det. Den første singelen fra albumet, «That Day», hadde en svært annerledes stil enn de tidligere singlene hun hadde sluppet, og ble heller ingen stor suksess. Den andre singelen fra albumet, «Wrong Impression», ble en moderat suksess i USA. Den tredje singelen fra albumet, «Beauty On The Fire», var heller ingen suksess, men fikk svært gode kritikker, og er i ettertid omtalt blant en del fans som hennes mest undervurderte singel. Albumet i sin helhet solgte imidlertid omtrent en million eksemplarer, men ble ikke like stor suksess som det første albumet. I 2003 giftet Imbruglia seg med sin kjæreste, Daniel Jones.